CELEX: 62016CN0524
Language: sk
Date: 2016-10-12 00:00:00
Title: Vec C-524/16: Návrh na začatie prejudiciálneho konania, ktorý podal Corte dei Conti (Taliansko) 12. októbra 2016 – Istituto Nazionale della Previdenza Sociale/Francesco Faggiano

16.1.2017   
            
            
               SK
            
            
               Úradný vestník Európskej únie
            
            
               C 14/19
            
         Návrh na začatie prejudiciálneho konania, ktorý podal Corte dei Conti (Taliansko) 12. októbra 2016 – Istituto Nazionale della Previdenza Sociale/Francesco Faggiano
   (Vec C-524/16)
   (2017/C 014/25)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte dei Conti
   
      Účastníci konania pred vnútroštátnym súdom
   
   
      Odvolateľka: Istituto Nazionale della Previdenza Sociale
   
      Odporca: Francesco Faggiano
   
      Prejudiciálne otázky
   
   
               1.
            
            
               Má sa právna úprava Spoločenstva podľa nariadenia Rady (EHS) č. 1408/1971 (1) zo 14. júna 1971 a nariadenia Rady (ES) č. 1606/1998 z 29. júna 1998 (2) vykladať tak, že vylučuje, aby osoba, ktorá už poberá dôchodok, mohla podať žiadosť o úhrn dôchodkových poistení získaných v dvoch rôznych systémoch sociálneho zabezpečenia, konkrétne v štáte pôvodu a v inom štáte Európskej únie?
            
         
               2.
            
            
               Bráni článok 49 ods. 1 písm. b) bod ii) nariadenia Rady (EHS) č. 1408/1971 zo 14. júna 1971 vnútroštátnemu ustanoveniu, akým je článok 71 talianskeho zákona č. 388 z 23. decembra 2000, podľa ktorého sa žiadosť o úhrn dôchodkových poistení získaných v dvoch rôznych systémoch sociálneho zabezpečenia, konkrétne v štáte pôvodu a v inom štáte Európskej únie, obmedzuje v prospech osôb, ktorým ešte nevznikol nárok na dôchodok v nijakom z uvedených systémov?
            
         
      (1)  Nariadenie Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35).
   
      (2)  Nariadenie Rady (ES) č. 1606/98 z 29. júna 1998, ktorým sa mení a dopĺňa nariadenie (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva a nariadenie (EHS) č. 574/72, ktorým sa stanovuje postup na vykonávanie nariadenia (EHS) č. 1408/71 s cieľom rozšíriť ich pôsobnosť na osobitné systémy pre štátnych zamestnancov (Ú. v. ES L 209, s. 1; Mim. vyd. 05/005, s. 308).